Balana

Balana lietuvių kalboje reiškia du susijusius dalykus:

 Balana – gyvoji periferinė mediena 

300px|thumb|right|Kukmedžio (Taxus) kamieno nuopjova su 27 metinėmis rievėmis. Pakraštyje matyti šviesi balana, viduryje – tamsi branduolinė mediena. Juodas taškas pačiame centre – šerdis. Penki tamsūs radialiniai dryžiai - apaugusios šakelės.

Balana () vadinama periferinė gyva mediena, kurioje negyvos būna tik vienintelės ląstelės – vandens indai. Daugelio medžių rūšių balana būna šviesesnė už centrinę branduolinę medieną. Šioje visos ląstelės būna žuvusios, o iš jų išsilieję fermentai ir dažančios medžiagos branduolinę medieną paprastai nudažo tamsesne spalva. (Plačiau str. Mediena).

 Balana – medienos skala 
Tai iš pliauskos ar rąsto atskeltas medienos strypelis, kuris gali būti naudojamas:
 prakuroms. Plonos balanos lengvai užsidega, ypač dervingos medienos;
 švietimui. Plona balana būdavo apatiniu galu įspraudžiama specialiame laikiklyje, o viršutinis galas padegamas. Nedidelė balanos liepsnelė, lėtai slenkanti žemyn, kažkiek apšviesdavo aplinką. Balanas švietimui naudodavo tie, kurie negalėdavo pasišviesti žvakėmis ar riebalinėmis spingsulėmis (paprastai dėl to, kad pastarieji brangesni);
 tinkavimui ( 'tinkavimo balana'). Ilgos balanos anksčiau būdavo naudojamos sienai paruošti prieš tinkavimą. Sieną nedideliais tarpais (paprastai kryžmai) apkaldavo balanomis, ir gautą paviršių tinkuodavo. Dabar paprastai vietoj balanų naudoja tinklelius;
 pynimui. Iš kai kurių rūšių medžių balanų pina pintines.